text: Rumænske maskin-tyve stoppet syd for grænsen
  19 december 2013 kl. 08.19
  To rumænske mænd på 43 og 45 år bliver lige nu ved Retten i Sønderborg begæret udleveret til retsforfølgelse i Danmark. 
  De blev stoppet af tysk politi på en rasteplads på motorvejen syd for Hamborg i to lastbiler, som var læsset med seks stjålne teleskoplæssere fra Danmark.
  De to mænd kørte to lastbiler, som var læsset med seks stjålne teleskoplæssere fra en entreprenørforretning i Ulfborg.
  Det er Udlændingekontrolafdelingen hos Syd- og Sønderjyllands Politi, der står for fremstillingen. Afdelingen i Padborg arbejder tæt sammen med tysk politi, og det lykkedes at få stoppet de to rumænske lastbiler på en rasteplads på motorvejen syd for Hamborg.
  UKA begærer de to rumænere varetægtsfængslet in absentia for at få dem udleveret til Danmark og sagen videre efterforsket.
  